রাজশাহী বিশ্ববিদ্যালয়
রাজশাহী বিশ্ববিদ্যালয় বাংলাদেশের রাজশাহী বিভাগে অবস্থিত দেশের দ্বিতীয় বৃহত্তম বিশ্ববিদ্যালয়। ১৯৫৩ সালের ৬ জুলাই এটি প্রতিষ্ঠিত হয়। রাজশাহী বিশ্ববিদ্যালয়ের বর্তমান শিক্ষার্থীর সংখ্যা প্রায় ৩৬ হাজার৷ 
প্রাচ্যের ক্যামব্রিজ খ্যাত এই বিশ্ববিদ্যালয়টি ঢাকা-রাজশাহী মহাসড়কের পাশে রাজশাহী শহর থেকে ৫ কিলোমিটার দূরে অবস্থিত৷
রাজশাহী বিশ্ববিদ্যালয়ের অনুষদ ও ইনস্টিটিউটসমূহ
রাজশাহী বিশ্ববিদ্যালয়ে ৫টি উচ্চতর গবেষণা ইনস্টিটিউট রয়েছে।
শিক্ষা ও গবেষণা ইনস্টিটিউট রাজশাহী বিশ্ববিদ্যালয়ের একটি ইনস্টিটিউট। এটি ২০০০ সালে বিশ্ববিদ্যালয়ের পঞ্চম ইনস্টিটিউট হিসেবে প্রতিষ্ঠিত হয়। শিক্ষা বিজ্ঞানের নানা বিষয়ে উচ্চতর শিক্ষা ও গবেষণা কার্যক্রম পরিচালনার উদ্দেশ্যে স্থাপিত এই ইন্সটিটিউটে প্রথম বছরে এম্পফিল ও পিএইচডি কোর্সে ৫ জন শিক্ষার্থী ভর্তি হয়েছিল। বর্তমানে সেখানে চার বছর মেয়াদী ব্যাচেলর অব এডুকেশন (বিএড) স্নাতক, দুই বছর মেয়াদী মাস্টার অব এডুকেশন (এমএড), এক বছর মেয়াদী মাস্টার অব ফিলোসফি (এমফিল) ও এক বছর মেয়াদী ডক্টর অব ফিলোসোফি (পিএইচডি) কোর্স চালু রয়েছে। এছাড়া ইনস্টিটিউটে সান্ধ্যকালীন পোস্ট-গ্র্যাজুয়েট ডিপ্লোমা ইন এডুকেশন কোর্স করানো হয়। বিএড শিক্ষার্থীদের বর্তমানে ভাষা, সমাজবিজ্ঞান এবং মনোবিজ্ঞান ও বিশেষ শিক্ষা কোর্সে শিক্ষাদান করা হলেও ভবিষ্যৎ আরও বিভিন্ন কোর্সে শিক্ষা দান করার পরিকল্পনা রয়েছে। গবেষকদের জন্য একটি পুর্ণ কম্পিউটার ল্যাব প্রতিষ্ঠিত হয়েছে।